|  |  |
| --- | --- |
| Samlet konklusion af  Tilsyn Pleje og Omsorg 2019. |  |

|  |
| --- |
|  |
| Tilsynsrapport |
| vordingborg.dk |

|  |
| --- |
| **Vordingborg Kommune**  Storegade 56  4780 Stege |

Samlet konklusion af tilsyn på Pleje og Omsorgsområdet for de kommunale leverandører.

Udarbejdet af: Charlotte Birgit Nielsen

**Formål**

Det kommunale tilsyns formål er at påse, at borgere visiteret til personlig pleje og praktisk hjælp efter serviceloven, får den hjælp som de er bevilget og har behov for. At hjælpen gives med den nødvendige kompetence og indenfor den faglige og økonomiske ramme, som Kommunalbestyrelsen har fastlagt.

Tilsynet har fokus på den enkelte borgers ansvar / ressourcer og potentiale for udvikling. Men også, at hjælpen tilrettelægges på baggrund af en konkret og individuel vurdering af borgerens behov og forudsætninger, og i samarbejde med den enkelte.

Tilsynet bidrager til, at personalet får idéer eller redskaber til at fastholde eller øge kvalitet og borgertrygheden. Dette gøres gennem anerkendende tilgang og med særligt fokus på læring og udvikling under tilsynet.

**Lovgrundlag**

I henhold til Servicelovens §§ 148a og 151, stk. 1-2 og Retssikkerhedslovens § 15 har kommunen pligt til at føre tilsyn med, at de kommunale opgaver efter § 83 og 86. At de løses i overensstemmelse med de afgørelser, kommunalbestyrelsen har truffet efter disse bestemmelser og i henhold til kommunalbestyrelsens vedtagne kvalitetsstandarder. Tilsynet skal i h.t. Retssikkerhedslovens § 15 endvidere også omfatte måden, hvorpå opgaverne udføres.

Som led i tilsynsforpligtelsen efter Servicelovens § 151 stk. 1 skal kommunalbestyrelsen hvert år foretage mindst ét uanmeldt besøg på plejehjem m.v., jf. § 192, der er omfattet af lov om almene boliger. Tilsynet omfatter indsatsen over for de beboere, lejere og plejeboligbebyggelser, der modtager kommunale serviceydelser. Tilsynet må ikke varetages af leverandører eller personer, der udfører opgaver på området.

**Tilsynets form**

Det er sundhedsfagligt personale fra Afdeling for Pleje & Omsorg, som gennemfører uanmeldte kommunale tilsyn med Vordingborg Kommunes distrikter og med de private leverandører. I 2019 foregik tilsynet med de kommunale leverandører i kommunens 7 distrikter over 2 dage hvert sted. Tilsyn fandt sted i hjemmeplejen i de 7 distrikter og i plejeboliger ved distrikternes 10 plejecentre.

Den tilsynsførende deltog under de to dages tilsyn i plejen på lige fod med de øvrige medarbejdere i distriktet. Det var en ny metode, der blev afprøvet. En metode som har øget det lærende perspektiv for medarbejdere og ledere.

# Samlet konklusion

|  |
| --- |
| **Virksomheder**:  Skovbo plejecenter,  Solhøj plejecenter/udekørende grp.  Præstø plejecenter/udekørende grp.  Ulvsund plejecenter/udekørende grp.  Fanefjord plejecenter  Aggerhus plejecenter  Rosenvang plejecenter/udekørende grp.  Klintholm Havn plejecenter/udekørende grp.  Solvang plejecenter og udekørende grp.  Vintersbølle plejecenter og udekørende grp.,  har i 2019 været omfattet af tilsynet. |
| **Dokumentation:**  Alle virksomhederne har fuld gang i implementeringen af FSIII. Det er en udviklingsopgave for de enkelte virksomheder, som må fortsætte med at pågå med stor ledelsesbevågenhed. Alle medarbejdere skal oplæres og fortsætte med at dokumentere i de faglige mål, samt læse og opdatere handlingsanvisninger på de bevilgede ydelser.  Det forventes at der i alle borgerjournaler, inden udgangen af 3. kvartal 2020, dokumenteres efter Fælles Sprog 3 metoden.  Det er observeret at flere plejecentre har mistet det tætte fokus på tryksårsvurdering, efter implementering af tryksårspakken, indsatsen er for nedadgående. Der skal fokus på dette område igen.  Der ses også et fald i fokus på at sikre korrekt ernæringsvurdering af borgerne, samt at få vejet borgerne én gang om måneden, som Sundhedsstyrelsen anbefaler det. Det er et indsatsområde, der igen skal arbejdes videre med i alle distrikter. Ernæringsscreening og vejning sikrer et bedre grundlag for at beboerne får sufficient ernæring og dermed ikke udvikler tryksår. Manglende ernæringsindsats kan betyde tab af færdigheder for beboeren og i sidste ende kan det betyde indlæggelse på sygehus. |
| **Borgere:**  I overvejende grad er der tilfredshed hos borgerne med hjælpen og omfanget af den.  Alle føler sig tiltalt respektfuldt og har indflydelse på tilrettelæggelsen af hjælpen.  Borgerne som får mad fra Vordingborg Madservice er generelt set tilfredse med maden.  Ved tilsynet er det observeret, at rengøringsstandarden som hovedregel er svarende til kommunens kvalitetsstandard og er som forventet, ud fra de præmisser som den enkelte borger ønsker at leve efter.  Ligeledes er de nødvendige hjælpemidler og værnemidler til rådighed for medarbejderne. |
| **Medarbejdere:**  I langt overvejende grad oplever medarbejderne i virksomhederne, at have et godt arbejdsmiljø, såvel fysisk som psykisk og socialt. Oplæring og den løbende opfølgning på, om de fornødne kompetencer er tilstede, er på et tilfredsstillende niveau.  Medarbejderne er generelt tilfredse med deres arbejde. Medarbejderne synes de har de kompetencer, som de har brug for til at udføre deres daglige opgaver.  Ved tilsynet er det observeret, at de fleste medarbejdere er meget omsorgsfulde og gør et kompetent fagligt arbejde hos den enkelte borger, med respekt for borgernes forskellighed, vaner og ønsker.  Der er et enkelt sted, hvor der efter observationer under tilsynet, er vurderet et behov for kompetenceudvikling af samtlige medarbejder i distriktet. Dette er sat i værk efterfølgende. |
| **Ledelse:**  Generelt er det en udfordring at skaffe den nødvendige kvalificerede arbejdskraft.  Ledelserne har stort fokus på håndtering at økonomien i den enkelte virksomhed.  Ved tilsynet er der observeret en vis mangel på faglige kompetencer i alle vagtlag, som skyldes både mangel på kvalificeret arbejdskraft, samt en anstrengt økonomi.  Ved tilsynet er det observeret at dokumentationen i virksomhederne varierer i omfang og kvalitet. Der skal sikres rum og tid til at dokumentationen sikres.  Ved tilsynene er der enkelte steder fundet fra nogen til markante afvigelser i borgernes fysiske funktionsniveau, i forhold til hvad der har været observeret og dokumenteret.  Der er næsten arbejdspladsvurderinger alle steder. |
| **Konklusion:**  Overordnet tilfredsstillende tilsyn i 2019, dog med varierende tilfredshed enkelte steder. |

|  |
| --- |
| **Vordingborg Kommune**  Postboks 200  Storegade 56  4780 Stege  Tlf. 55 36 36 36 |